Torsdag kaldte Elite Nords direktør Mogens Andersen overfor TV2/NORD historien for løse rygter. Fredag middag var der dog kommet så meget hold i sagen, at direktøren kunne sende en pressemeddelse ud, hvor klubben tager afsked med den finske træner. I pressemeddelsen skriver direktør Mogens Andersen, at Heikki Mälkiä skal være træner for en finsk SM Liga klub, som TV2/NORD oplyste torsdag. I følge TV2/NORDs oplysninger, så er den finske træner i denne weekend i Finland for at mødes med sin kommende arbejdsgiver. I Frederikshavn er Mogens Andersen og Elite Nord endnu en gang på jagt efter en ny træner. Mälkiä blev ansat i Frederikshavn for et år siden, da klubben fyrede Olaf Eller.

Opsummering:
Som TV2/NORD kunne fortælle torsdag, så stopper finske Heikki Mälkiä efter denne sæson, som træner for Frederikshavn White Hawks. Det bekræfter klubben i dag.